open-index/open-wikipedia-markdown huggingface dataset:
Henrijs Bērds

**Henrijs Edvards Bērds** (;  Hempšīra —  Londona) bija Lielbritānijas šahists.

## Biogrāfija
Šahu iemācījies spēlēt piecpadsmit gadu vecumā, noraugoties, kā to spēlē vietējā kafejnīcā. 1848. gadā pārcēlies uz Londonu, kur ātri kļuvis par pazīstamu šahistu. 1851. gadā piedalījies pirmajā starptautiskajā šaha turnīrā Londonā, kurā izstājies pirmajā kārtā. Vēlāk piedalījies starptautiskajos šaha turnīros Vīnē (1873), Parīzē (1878), Vīnē (1882), Nirnbergā (1883), Londonā (1883), Hamburgā (1885), Hastingsā (1895) un Londonā (1899). Piedalījies arī mačos ar tā laika spēcīgākajiem šahistiem — Polu Morfiju (1858), Vilhelmu Steinicu (1866) un Emanuelu Laskeru (1890), kuros gan cietis zaudējumus kopvērtējumos.

Bijis daudzu šaha grāmatu autors, no kurām pazīstamākā ir 1893. gadā Londonā izdotā *Chess History and Reminiscences* ("Šaha vēsture un atmiņas"). Atstājis paliekošu ieguldījumu šaha atklātņu teorijā. Bērda vārda ir nosaukta atklātne, kas sākās ar 1. f4. Pirmo reizi šo atklātni Bērds pielietoja 1856. gadā pret Falkbēru. 1886. gadā Notingemas šaha turnīrā viņš sev raksturīgajā romantiskajā stilā guva uzvaru pret Johannesu Cukertortu. Tāpat Bērda vārdā ir nosaukts variants spāņu atklātnē: 1. e4 e5 2. Zf3 Zc6 3. Lb5 Zd4.

## Atsauces

## Ārējās saites

* H. Bērda šaha kompozīcijas vietnē PDB-Server
Artūrs Ansons

**Artūrs Ansons** (dzimis  Rīgā) ir bijušais profesionālais Latvijas šosejas riteņbraucējs. Karjeras laikā pārstāvējis komandu *[[Rietumu Banka-Rīga]]*.

2004. gada Eiropas čempionātā Igaunijā izcīnījis trešo vietu grupas braucienā. Pirmo vietu šajās sacensībās izcīnīja cits Latvijas pārstāvis Kalvis Eisaks.

2005. gadā bijis trešais Latvijas čempionātā individuālajā braucienā.

Mācījies Murjāņu sporta ģimnāzijā.

## Atsauces

## Ārējās saites
Avotu mežs

**Avotu mežs** ir dabas liegums Alūksnes novadā. Izvietojies Vaidavas pazeminājumā Dūņupītes pieteku Avotstrauta un Vēžu strauta ielejās Veclaucenes aizsargājamo ainavu apvidū. Izveidots 1987. gadā kā botāniskais liegums purvainu, pārmitru platlapju (melnalkšņu) mežu un minerālvielām bagātu avoksnāju aizsardzībai. Daudzās vietās no kvartārajiem nogulumiežiem izplūst ūdeņiem bagāti avoti, kas veido staignus purviņus, slīkšņas, tērces un no kā cēlies lieguma nosaukums. Šeit var sastapt arī aizsargājamās dzeguzenes, dzegužpuķes, dzegužpirkstītes. Iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Chrysolina gypsophilae

***Chrysolina gypsophilae*** ir lapgraužu dzimtas suga, kurā izšķir 3 pasugas.

## Izplatīšanās
Izplatība *Chrysolina gypsophilae* *[[sensu lato]]* (par visam trim pasugām) ir sastopama Ziemeļāfrikā, Eiropā, Kanāriju salās un Centrālāzijā (Kirgīzijā, Turkmenistānā). Nominālā pasuga (*C. gypsophilae gypsophilae*) ir izplatīta Eiropā un Centrālāzijā, kā arī Latvijā; *C. gypsophilae grossepunctata* ir sastopama Kanāriju salās un *C. gypsophilae lucidicollis* izplatās Sardīnijā, Sicīlijā, Ziemeļāfrikā, Kanāriju salās, Centrālāzijā un Armēnijā.

## Pieaugušā īpatņa apraksts
Pieaugušas vaboles (imago) ķermeņa garums ir 8 — 11 mm. Ķermenis ir tumši zils, no augšdaļas ir matēts. Dienvidu īpatņi mēdz būt spilgti. Uz segspārniem ir sarkana vai ruda norobežota zigzagveidīga līnija.

## Ekoloģija
Dzīvo uz tīrumiem, netālu no krastu kāpām, ceļmalās, palienes terasēs, tukšainē. Vaboles ir polifāgas fitofāgas, jo barojas ar dažādu dzimtu augiem, tai skaitā no lūpziežu (salvijas), asteru (vībotnes), cūknātru (vīrceles), sūreņu (skābenes) dzimtām.

## Atsauces

## Ārējās saites
* *[https://web.archive.org/web/20111113100201/http://www.biol.uni.wroc.pl/cassidae/European%20Chrysomelidae/chrysolina%20gypsophilae.htm Chrysolina gypsophilae (Küster, 1845)]*. Wydział Nauk Biologicznych
Johans Lukass fon Hildebrants

**Johans Lukass fon Hildebrants** (, dzimis , miris ) bija austriešu baroka arhitekts.

Mācījies Romā pie Karlo Fontānas. Strādāja nocietinājumu celtniecībā Savojas prinča Eižena Itālijas karagājienu laikā. No 1700 . gada darbojās Vīnes galmā. 1723. gadā kļuva par galma arhitektu. Bieži kopēts, šādi ietekmējot arhitektūras attīstību Centrāleiropā. Redzamāko darbu vidū ir Švarcenbergu pils (*Palais Schwarzenberg*), Sv. Pētera baznīca (*Peterskirche*) un Belveders Vīnē. 

## Ārējās saites
*
Harijs Marnics

**Harijs Ksavers Marnics** (; dzimis , miris ) bija vācbaltiešu ārsts, fizioterapeits, publicists un memuāru autors. Rakstījis gan vāciski, gan latviski.

Dzimis mācītāja ģimenē. Mācījies Bērzaines ģimnāzijā, vēlāk studēja medicīnu Tartu universitātē. Latvijas brīvības cīņu laikā cīnījās landesvērā. 1919. gadā lielinieki nogalināja tēvu, bet Marnics 1920. gadā turpināja studijas Kēnigsbergas universitātē.

1926. gadā iestājās NSDAP un SA, darbojās nacistu partijas Rasu politikas nodaļā (*Rassenpolitisches Amt der NSDAP*). NSDAP Zalta nozīmes (*Goldenes Parteiabzeichen*) īpašnieks. No 1941. līdz 1943. gadam, kad konfliktu dēļ pameta amatu, Marnics bija Rīgas ģenerālkomisāra "Veselības un tautas kopšanas" nodaļas vadītājs.

Pēc kara 1954. gadā Brēmenē nodibināja masāžas privātpraksi.

## Bibliogrāfija
* Harry Marnitz: *Die Augenverletzungen durch Explosion und Schuss bei der Civilbevölkerung Ostpreussens in der Nachkriegszeit.* Medizinische Dissertation, Königsberg, 1923
* Harry Marnitz: *Was muss der Masseur von den Reflexzonen wissen*. Bremen, Selbstverlag, 1956
* Harijs Marnics: *Kāvi pār Daugavu; atceres un apceres par Latvijas likteņiem no 1941. līdz 1943. g.* Apgāds Latvija, Weilheim/Obb., 1958.
* Harijs Marnics: *Mūsu baltā Daugava : stāsts ar attēliem par Daugavu, laivām un laiviniekiem*. Grāmatu draugs, Brooklyn, N.Y., 1966.
* Harry Marnitz: *Ungenutzte Wege der manuellen Behandlung.* Haug, Heidelberg, 1971
* Harry Marnitz: *Nordlicht über der Düna. Kritische Betrachtungen und Erinnerungen an die deutsche Besatzungszeit in Lettland 1941-1943.* Michelstadt, Neuthor-Verlag 

## Atsauces

## Ārējās saites
* Marnica biogrāfija
Babītes ezers (dabas liegums)

**Babītes ezers** ir dabas liegums Mārupes un Jelgavas novados. Iekļauj Babītes ezeru, mākslīgās salas starp ezera krastu un polderu apvadkanāliem, kā arī Gātupes polderi un Peķu purvu ezera dienvidaustrumu krastā.   no lieguma teritorijas ir stingrā režīma zona,   — sezonas lieguma zona, bet   — dabas parka zona. Izveidots 1957. gadā kā ornitoloģiskais liegums caurceļojošo ūdensputnu aizsardzībai. Iekļauts *[[Natura 2000]]* — Eiropas nozīmes aizsargājamo dabas teritoriju tīklā, kā arī putniem nozīmīgu vietu (kopš 1989. gada) sarakstā.

## Atsauces

## Ārējās saites

* Babītes ezers, Dabas aizsardzības pārvalde
* Babītes ezers BirdLife International
Brāļi Jurjāni

[thumb|280px|Brāļu Jurjānu mežradznieku kvartets. No kreisās [Andrejs Jurjāns|Andrejs, Pāvuls, Pēteris, Juris Jurjāni]]
**Brāļi Jurjāni** (Pēteris (1851—1900), Andrejs (1856—1922), Juris (1861—1940) un Pāvuls (1866—1948) Jurjāni) bija latviešu mūziķi un pedagogi, komponisti un folkloristi. Vairāku Vispārējo latviešu dziesmu svētku virsdiriģenti.

## Dzīvesgājums
Brāļi Jurjāni dzimuši Ērgļu pagastā. Viņu tēvs bijis visā apkārtnē iecienīts audējs un māte — liela tautas dziesmu zinātāja. Tēva brālis Jānis Jurjāns — viens no jaunlatviešu kustības pamatlicējiem.

Andrejs Jurjāns 1873. gadā piedalījās I vispārējos latviešu dziesmu svētkos Rīgā un 1875. gadā devās uz Pēterburgas konservatoriju mācīties ērģeļspēli un kompozīciju. Studiju gados publicēja dziesmu krājumu *"Daiņa"* (1877). Arī Juris Jurjāns no 1879. līdz 1883. gadam mācījās Pēterburgas konservatorijā un bija mežradznieks Pēterburgas Ķeizariskās operas orķestrī.

Pēc konservatorijas beigšanas Andrejs un Juris Jurjāni strādāja par Harkivas mūzikas skolas pedagogiem, kur mācījās arī jaunākais brālis Pāvuls.

1880. gados brāļi Jurjāni nodibināja mežragu kvartetu, kas piedalījās III vispārējos dziesmu svētkos (1888) un apceļoja Latviju, iepazīstinot visplašākās tautas masas ar klasiskās mūzikas vērtībām.
Polna

**Polna** () ir pilsēta Čehijā, Visočinas apgabala Jihlavas apriņķī. Polnas centrs ir pilsētbūvniecības piemineklis.

## Vēsture
Rakstos pirmoreiz minēta 1242. gadā. Ilgu laiku apdzīvotā vieta atradās Hābsburgu impērijas sastāvā. 17. gadsimtāpilsētā izveidojās ebreju kopiena. 1863. gadā gandrīz visa pilsēta nodega ugunsgrēkā. 1899. gadā Polnā ebrejs Leopolds Hilzners tika apvainots jaunas sievietes ritualā slepkavībā. Hilznera aizstāvībā prāvā iesaistījās Tomāšs Gariks Masariks. No 1919. gada — Čehoslovākijā. Kopš 1993. gada — Čehijā.

## Cilvēki
No 1840. līdz 1841. gadam Polnā dzīvoja čehu rakstniece Božena Ņemcova (*Božena Němcová*, 1820-1862).
Nikolass Rossolimo

**Nikolass Rossolimo** (; ; , Kijiva — , Ņujorka) bija grieķu izcelsmes Francijas un ASV starptautiskais lielmeistars šahā (1953).

## Biogrāfija
Piedzimis Kijivā grieķu mākslinieka ģimenē. Jaunību pavadījis Maskavā. 1929. gadā piedalījies vienā no Maskavas šaha čempionāta blakusturnīriem, kurā dalījis pirmo vietu. Šajā pašā gadā, pateicoties sava tēva tautībai, viņam izdevies emigrēt no Padomju Savienības. Drīzumā Rossolimo apmeties Parīzē un ātri izvirzījies vadošo Francijas šahistu skaitā.

1938. gadā Parīzes turnīrā ieņēmis otro vietu aiz Hosē Raula Kapablankas. 1948. gadā uzvarējis Francijas šaha čempionātā. No 1934. gada līdz 1949. gadam septiņas reizes uzvarējis Parīzes šaha čempionātā. 1948. un 1949. gadā nospēlējis divus mačus ar Saveliju Tartakoveru, kuri abi noslēgušies neizšķirti: 6 : 6 (+1, −1, =10) un 5 : 5 (+5, −5, =0). 1949. gadā uzvarējis Hastingsas (Anglija) tradicionālajā jaungada šaha festivālā. Par panākumiem turnīros FIDE Rossolimo 1950. gadā kā vienam no pirmajiem piešķīrusi starptautiskā meistara (IM) nosaukumu, bet 1953. gadā - starptautiskā lielmeistara (GM) nosaukumu.

1953. gadā pārcēlies uz dzīvi ASV. Šaha turnīri šeit notika retāk kā Eiropā, un Rossolimo nācies strādāt gan veļas mazgātavā, gan par oficiantu un taksometra vadītāju. Tāpat viņš spēlējis akordeonu un dziedājis solo, pat ierakstījis plati ar dziesmām krievu valodā. Nodarbojies arī ar džudo un ieguvis pelēko jostu šajā sporta veidā. 1955. gadā uzvarējis ASV atklātajā šaha čempionātā pēc papildus rādītājiem apsteidzot Semjuelu Reševski.

Francijas un ASV izlašu sastāvos 5 reizes (1950, 1958-1960, 1966, 1972) piedalījies Pasaules šaha olimpiādēs. Komandu kopvērtējumā izcīnījis 2 sudraba (1960, 1966) medaļas, bet individuālā vērtējumā — sudraba (1950) un bronzas (1958) medaļu.

Sarakstījis divas grāmatas par šahu: 1947. gadā Parīzē izdoto *Les échecs au coin du feu* ("Šahs pie kamīna") un 1970. gadā Ņujorkā izdoto *Rossolimo’s Brilliancy Prizes* ("Rossolimo skaistuma godalgas"). Atstājis nozīmīgu ieguldījumu šaha atklātņu teorijā. Rossolimo vārdā ir nosaukts variants sicīliešu aizsardzībā: 1. e4 c5 2. Zf3 Zc6 3. Lb5.

1975. gadā izcīnījis 3. vietu Ņujorkas atklātajā turnīrā, taču drīz pēc šī panākuma negadījuma rezultātā nokritis no kāpnēm un nomiris hospitālī no galvas traumām.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
* N. Rossolimo šaha kompozīcijas vietnē PDB
Tobiass Rīders

**Tobiass Rīders** (; dzimis ) ir vācu hokejists, malējais uzbrucējs. Pašlaik (2026) Rīders spēlē Vācijas hokeja līgas (DEL) kluba Minhenes "Red Bull" sastāvā.

## Spēlētāja karjera
Pēc trim OHL kluba Kičeneras "Rangers" sastāvā aizvadītām sezonām, profesionāļa karjeru Rīders sāka 2013.—14. gada sezonā, ko aizvadīja Amerikas hokeja līgas vienībā Portlendas "Pirates". Ar 48 punktiem Rīders bija trešais rezultatīvākais "Pirates" spēlētājs. 2014. gada novembrī tika izsaukts uz NHL klubu Arizonas "Coyotes", 2. novembrī aizvadot savu debiju NHL, kurā guva arī savus pirmos uzvaras vārtus līgā. Sezonas turpinājumā Rīders nostiprinājās "Coyotes" sastāvā, 72 spēlēs gūstot 21 punktu.

2017.—18. gada sezonas otrajā pusē tika aizmainīts uz Losandželosas "Kings", taču vasarā nonāca jau Edmontonas "Oilers" rindās. 2019. gada vasarā pievienojās Kalgari "Flames" ar pārbaudes laika līgumu, septembra nogalē noslēdzot ar komandu viena gada līgumu. Gadu vēlāk hokejists pievienojās jau Bufalo "Sabres" sastāvam. No 2021. līdz 2024. gadam spēlēja Zviedrijas hokeja līgas komandā *[[Växjö Lakers]]*.

Vācijas hokeja izlases sastāvā spēlējis 2014., 2015., 2016., 2017. un 2021. gada Pasaules čempionātos.

## Ārējās saites
Migels Kinteross

**Migels Anhels Kinteross** (; dzimis , Buenosairesā) ir Argentīnas starptautiskais lielmeistars šahā (1973).

## Biogrāfija
Šahu iemācījies spēlēt septiņu gadu vecumā. 20. gadsimta 70.—80. gados bijis viens no spēcīgākajiem Argentīnas šahistiem. Izcīnījis piecas medaļas Argentīnas šaha čempionātos: 2 zelta (1966, 1980), sudraba (1984) un 2 bronzas (1968, 1978). Divas reizes piedalījies Pasaules šaha čempionāta izcīņas cikla starpzonu turnīros: 1973. gadā Ļeņingradā bijis 11. vietā, bet 1976. gadā Manilā palicis 14. vietā. Veiksmīgi piedalījies daudzos starptautiskajos šaha turnīros. 1978. gadā uzvarējis turnīrā Jaunzēlandē. Par panākumiem turnīros FIDE Kinterosam 1970. gadā piešķīrusi starptautiskā meistara (IM) nosaukumu, bet 1973. gadā — starptautiskā lielmeistara (GM) nosaukumu.

Argentīnas izlases sastāvā piedalījies šaha komandu sacensībās:
* Pasaules šaha olimpiādēs piedalījies 6 reizes (1970, 1974—1976, 1980—1984). Individuālā vērtējumā izcīnījis sudraba (1976) medaļu;
* Pasaules komandu šaha čempionātos piedalījies 1 reizi (1985).

Vienmēr izcēlies ar interesantu šaha atklātņu teorijas traktējumu. Kinterosa vārdā ir nosaukts rets variants sicīliešu aizsardzībā: 1. e4 c5 2. Zf3 Dc7.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Pasaules komandu šaha čempionāti)
Blukas

**Blukas** ir Mežciema daļa, agrāk tas bija ciems Jelgavas novada Jaunsvirlaukas pagastā. Atrodas pie Vircavas upes un autoceļa P94 (Jelgava-Staļģene-Code).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kārlis Filips Emanuels Bahs

**Kārlis Filips Emanuels Bahs** (, saukts arī par **Berlīnes Bahu** un **Hamburgas Bahu**; dzimis , miris ) bija klasicisma laika vācu komponists. Kārlis Filips Emanuels bija komponista Johana Sebastiāna Baha un viņa pirmās sievas Marijas Barbaras piektais bērns. Nosaukts par godu krustēvam Georgam Filipam Tēlemanim.

Apguva mūziku pie sava tēva. No 1738. līdz 1768. gadam strādāja Berlīnes galmā, kur sadraudzējās ar Gotholdu Efraimu Lesingu. No 1768. līdz 1788. gadam bija kapelmeistars Hamburgā.

## Ārējās saites
Salātlapiņa (tēls)

**Salātlapiņa** ir tēls *[[Walt Disney Animation Studios]]* animācijas filmā "Sapinušies". Salātlapiņas balsi filmā ierunājusi Mendija Mūra, bet latviešu valodā viņu ir dublējusi Zane Dombrovska.

Salātlapiņas tēls ir adaptēts no brāļu Grimmu pasakas "Salātlapiņa" (). Vācu valodā (no latīņu valodas *radix ‎*(“sakne”) + *phu ‎*(“baldriāns”) tas nozīmē augu, kura lapas vai saknes iespējams izmantot salātu pagatavošanai.

## Atsauces
Svešņikova variants

**Svešņikova variants**  ir šaha atklātne, kas sākas ar gājieniem: **1. e2-e4 c7-c5 2. Zg1-f3 Zb8-c6 3. d2-d4 c5xd4 4. Zf3xd4 Zg8-f6 5. Zb1-c3 e7-e5 **.

Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodu B33.

## Vēsture

 
## Stratēģiskā ideja

## Galvenie varianti

## Literatūra
*  
*

## Atsauces

## Ārējās saites
* Partijas, kurās spēlēts Svešņikova variants.
Boriss Katalimovs

**Boriss Katalimovs** (;  — , Almati) bija Padomju Savienības un Kazahstānas šahists.

## Biogrāfija
20. gadsimta vidū bijis viens no vadošajiem Kazahstānas šahistiem. 1959. gadā kļuvis par PSRS sporta meistaru šahā. Vairākkārt uzvarējis Kazahstānas šaha čempionātos: 1958., 1960., 1961., 1974., 1976. un 1977. gadā. 1977. gadā izcīnījis 5. vietu šaha turnīrā Erevānā. 1996. gadā Pasaules senioru šaha čempionātā vecuma grupā U-60 bijis otrais. Par šo panākumu FIDE Katalimovam tajā pašā gadā piešķīrusi starptautiskā meistara (IM) nosaukumu.

Pārstāvējis Kazahstānas izlasi šaha komandu sacensībās:
* PSRS komandu čempionātos piedalījies 6 reizes (1959, 1963-1975);
* Āzijas komandu šaha čempionātos piedalījies 1 reizi (1995).

Devis ieguldījumu šaha atklātņu teorijā. Katalimova vārdā ir nosaukts variants sicīliešu aizsardzībā: 1. e4 c5 2. Zf3 b6.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Āzijas komandu šaha čempionāti)
*  šahista profils vietnē olimpbase.org (PSRS komandu čempionāti)
Dynatek-Latvia

**Dynatek-Latvia** (*UCI komandas kods:* **DNL**) bija riteņbraukšanas komanda no Latvijas, tai bija UCI kontinentālās komandas statuss. Komanda pastāvēja tikai 2008. gada sezonā, tās līderis bija Oļegs Meļehs. Komandas īpašnieks bija Lauris Špillers.

## Komandas sastāvs

## Ārējās saites
* Komandas profils ''Cycling Archives'' vietnē
Dzirnieki

**Dzirnieki** ir ciems Jelgavas novada Jaunsvirlaukas pagastā, pie autoceļu P94 (Jelgava-Staļģene-Code) un V1002 (Dzirnieki-Pilsrundāle) krustojuma.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Mājdzemdības

**Mājdzemdības** ir plānotas ārpusstacionāra dzemdības — dzemdības, kuras ar iepriekšēju nodomu nenotiek tām paredzētajā dzemdību iestādē. Tajās piedalās vecmāte, ārsts vai citi (medicīnas darbinieki, ģimenes locekļi u. t. t.). **Ārpusstacionāra dzemdības** ir jebkuras dzemdības, kuras nenotiek dzemdību iestādē.

Vēsturiski dzemdības ir notikušas mājās. Tikai pēc Otrā pasaules kara var runāt par stacionāru dzemdībām. 20. gadsimta beigās vecmātes tika atzītas par augsti klasificētiem profesionāļiem dzemdniecībā. Tomēr 21. gadsimtā medicīnas uztvere par grūtniecību un dzemdniecību kā potenciāli patoloģiski bīstamu procesu joprojām dominē. To ietekmē arī vecmātes, kuras strādā slimnīcās. Pasaules Veselības Organizācija iesaka dabisku, normālu un cilvēcisku bērnu dzimšanu.

Latvijā līdz 2006. gadam sievietēm, kas izlēma dzemdēt ārpus stacionāra, bija problēmas reģistrēt bērna dzimšanu. Šobrīd to reglamentē Ministru Kabineta noteikumi Nr. 611, kuros noteikts, ka plānotas ārpusstacionāra dzemdības var sniegt persona, kuras klasifikācija un izglībība ir tiesīga sniegt plānotas ārpusstacionāra dzemdības; personas pienākums ir informēt dzemdētāju par dzemdību norisi un sarežģījumiem; personai, kura veic plānotu ārpusstacionāra dzemdību pieņemšanu jānodrošina obligātais aprīkojums; ka arī nepieciešamības gadījumā nodrošināt dzemdētājas pārvešanu uz stacionāru 30 minūšu laikā, pavadot dzemdētāju.
Ar šo likumu Latvijas valsts ir noteikusi, ka dzemdības ārpusstacionāra dzemdības ir likumīgs un regulēts process.

Plānotas ārpusstacionāra dzemdības ir atbalstāma izvēle tikai zema riska grupas grūtniecēm. Kritēriji mājdzemdētāju izslēgšanai ir vecums, hroniskas saslimšanas, iedzimtas slimības, anēmija grūtniecības laikā, aborti anamnēzē, jaundzimušā ķermeņa masa mazāka par 2500g, sarežģījumi iepriekšējās dzemdībās, rētas uz dzemdes anamnēzē, dzemdes patoloģijas, sarežģījumi grūtniecības laikā, infekcijas slimības grūtniecības laikā, STS anamnēzē, skeleta attīstības anomālijas, gestācijas laiks mazāks par 37.nedēļām un lielāks par 42. nedēļām.

## Atsauces
Vitālijs Čehovers

**Vitālijs Čehovers** (; , Sanktpēterburga — , Ļeņingrada) bija Padomju Savienības šahists.

## Biogrāfija
Pirms Otrā pasaules kara bijis viens no spēcīgākajiem Ļeņingradas šahistiem. 1937. gadā kopā ar Dmitriju Rovneru un Aleksandru Tolušu dalījis pirmo vietu pilsētas šaha čempionātā, bet 1949. gadā atkārtoti kļuvis par šī turnīra uzvarētāju. 1936. gadā kopā ar Vsevolodu Rauzeru uzvarējis PSRS jauno šaha meistaru turnīrā. Šajā pašā gadā dalījis pirmo vietu arī PSRS arodbiedrību šaha čempionātā. 1944. gadā uzvarējis Uzbekistānas atklātājā šaha čempionātā. Piecas reizes piedalījies PSRS šaha čempionātu finālos. Augstākās vietas izcīnījis 1935. gadā, kad dalījis 5.-8. vietu, un 1939. gadā, kad dalījis 4.-5. vietu. FIDE Čehoveram 1950. gadā kā vienam no pirmajiem piešķīrusi starptautiskā meistara (IM) nosaukumu.

Aizrāvies arī ar šaha kompozīciju. 1956. gadā kļuvis par starptautisko arbitru šaha kompozīcijā, bet 1961. gadā par starptautisko meistaru arī šaha kompozīcijā. Publicējis arī rakstus un grāmatas par šahu.

Devis nozīmīgu ieguldījumu šaha atklātņu teorijā. Čehovera vārdā ir nosaukts variants sicīliešu aizsardzībā: 1. e4 c5 2. Zf3 d6 3. d4 cxd4 4. Dxd4.

Pēc pamatprofesijas bijis pianists.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista kompozīcijas vietnē "Chess Problem Database Server"
Venjamins Sozins

**Venjamins Sozins** (; 1896. gads — 1956. gads, Ļeņingrada) bija Padomju Savienības šahists.

## Biogrāfija
Pēc profesijas bijis grāmatvedis. Jaunībā dzīvojis Novgorodā, vēlāk pārcēlies uz Ļeningradu. Četras reizes piedalījies PSRS šaha čempionātu finālos. Augstāko rezultātu sasniedzis 1924. gadā, kad bijis 9. vietā. 1931. gadā dalījis pirmo vietu vienā no PSRS šaha čempionāta pusfināla grupām. 1924. gadā Sozinam piešķirts PSRS sporta meistara nosaukums, taču 1935. gadā tas atņemts, jo viņš nespējis šaha turnīros apstiprināt meistara nosaukumu.

Bijis šaha grāmatu autors, no kurām divas - *Комбинации и ловушки* ("Kombinācijas un lamatas") un *Что каждый должен знать об эндшпиле* ("Kas katram jāzina par galotni") piedzīvojušas arī atkārtotus izdevumus.

Devis nozīmīgu ieguldījumu šaha atklātņu teorijā. Sozina vārdā ir nosaukts variants sicīliešu aizsardzībā, kuru viņš pirmo reizi pielietojis 1930. gadā, un kuru savā laikā bija iecienījis Pasaules čempions šahā Roberts Fišers: 1. e4 c5 2. Zf3 Zc6 3. d4 cxd4 4. Zxd4 Zf6 5. Zc3 d6 6. Lc4.

## Atsauces

## Ārējās saites
Mārtiņš Trautmanis

**Mārtiņš Trautmanis** (dzimis  Ventspilī) ir bijušais Latvijas šosejas riteņbraucējs. Pārstāvējis tādas komandas kā Alpha Baltic-Maratoni.lv. un *[[Rietumu Banka-Rīga]]*, kā arī Francijas amatieru komandas.

2011. gadā uzvarējis Latvijas čempionātā grupas braucienā.

Mācījies Ventspils sporta skolā "Spars", Murjāņu sporta ģimnāzijā.

Pašlaik strādā par treneri Murjāņu sporta ģimnāzijā.

## Atsauces

## Ārējās saites
Lodeveiks Prinss

**Lodeveiks Prinss** (; , Amsterdama — , Amsterdama) bija Nīderlandes starptautiskais lielmeistars šahā (1982).

## Biogrāfija
Bijis viens no spēcīgākajiem 20. gadsimta Nīderlandes šahistiem. 1951. gadā uzvarējis Madrides starptautiskajā šaha turnīrā. 1965. gadā uzvarējis Nīderlandes šaha čempionātā.

Nīderlandes izlases sastāvā sekmīgi piedalījies šaha komandu sacensībās:
* Pasaules šaha olimpiādēs piedalījies 12 reizes (1937-1968). Individuālā vērtējumā izcīnījis 2 sudraba (1939, 1950) un bronzas (1968) medaļas;
* neoficiālajā Pasaules šaha olimpiādē piedalījies 1 reizi (1936);
* Rietumeiropas komandu Klāras Benediktas kausa izcīņā piedalījies 4 reizes (1955, 1962-1963, 1967). Komandu kopvērtējumā izcīnījis zelta (1955) un sudraba (1963) medaļas, bet individuālā vērtējumā - zelta (1955) medaļu.

Prinsa vadībā viņa dzimtajā Amsterdamā 1950. gadā tika organizēts starptautiskais šaha turnīrs, 1954. gadā - Pasaules šaha olimpiāde, bet 1956. gadā - Pasaules šaha čempiona izcīņas cikla pretendentu turnīrs.

FIDE Prinsam 1950. gadā kā vienam no pirmajiem piešķīra starptautiskā meistara (IM) nosaukumu, 1960. gadā - starptautiskā arbitra nosaukumu, bet 1982. gadā - starptautiskā lielmeistara (GM) goda nosaukumu par iepriekšējo gadu sasniegumiem.

Bijis šaha nodaļas redaktors holandiešu žurnālā *Het Parool*. 1949. gadā kopā ar Maksi Eivi uzrakstījis grāmatu par Hosē Raulu Kapablanku - *Het Schaakphenomen Capablanca* ("Šaha fenomens Kapablanka").

Bijis pazīstams arī kā šaha atklātņu teorētiķis. Prinsa vārdā ir nosaukts variants sicīliešu aizsardzībā: 1. e4 c5 2. Zf3 d6 3. d4 cxd4 4. Zxd4 Zf6 5. f3.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (neoficiālās Pasaules šaha olimpiādes)
*  šahista profils vietnē olimpbase.org (Klāras Benediktas kauss)
* L. Prinsa šaha kompozīcijas vietnē PDB
Prinss (nozīmju atdalīšana)

**Prinss** var būt:
* Prinss (*Prince*; dzimis 1958) — ASV mūziķis;
* Lodeveiks Prinss (*Lodewijk Prins*; 1913—1999) — Nīderlandes šahists;
* Šeins Prinss (*Shane Prince*; dzimis 1992) — ASV dzimis Baltkrievijas hokejists;
* Taišons Prinss (*Tayshaun Prince*; dzimis 1980) — ASV basketbolists.

## Skatīt arī
* Princis
Eklons

**Eklons** ir uzvārds. Cilvēki ar šādu uzvārdu:
* ‎Alfrēds Eklons (1909—1982) — Latvijas šahists;
* Kristaps Eklons (1971) — Latvijas ugunsdzēsējs un politiķis.
Viesturs Lukševics

**Viesturs Lukševics** (dzimis  Kuldīgā) ir bijušais Latvijas šosejas riteņbraucējs, šobrīd treneris. 2020. gadā kļuvis par Latvijas čempionu grupas braucienā.

Mācījies Murjāņu sporta ģimnāzijā.

2009. gadā uzvarējis Latvijas čempionātā grupas braucienā U23 grupā. 2016. gadā izcīnījis sudraba medaļu elites grupā.

2020. gada beigās Latvijas čempiona statusā noslēdzis karjeru un kļuvis par treneri Kuldīgas novada sporta skolā.

Kopš 2014. gada precējies ar sievu Kristīni. Laulībā dzimuši trīs bērni.

## Atsauces

## Ārējās saites

*
Jaungulbene (stacija)

**Jaungulbene** ir  dzelzceļa pieturas punkts dzelzceļa līnijā Pļaviņas—Gulbene starp pieturām Degas un Elste. Pietura atrodas Jaungulbenes ciemā Jaungulbenes pagastā. Pietura netika izmantota no 2013. gada 1. janvāra, kad tika atcelti līdz Gulbenei pagarinātie Madonas vilciena reisi, taču kopš 2024. gada 28. marta pasažieru vilcieni atkal apstājas pieturas punktā pēc tā atjaunošanas.

## Vēsture
thumb|245px|Jaungulbenes stacijas ēka (pirms 1940).
Jaungulbene atklāta kā stacija reizē ar dzelzceļa uzbūvēšanu 1903. gadā. Sākumā šeit bijusi divstāvu mūra stacijas ēka, tā saspridzināta Otrā pasaules kara laikā.  Sākotnējā ēka bijusi uzbūvēta par Jaungulbenes muižas īpašnieka Paula fon Tranzē līdzekļiem.  Pēc kara kā stacijas ēka izmantota dzelzceļa darbinieku dzīvojamā ēka, kas atradās samērā tālu no sliedēm. Šī ēka saglabājusies līdz mūsdienām. Saglabājies arī stacijas perons, pagrabs, dažas saimniecības ēkas.

 Sabiedriskā transporta padome lēma atbalstīt Jaungulbenes pieturas punkta atjaunošanu Rīgas—Gulbenes maršruta reisos. Tiesa, pieturas atjaunošanai vēl bija nepieciešams veikt infrastruktūras uzlabojumus. 

2024. gada 18. martā pasažieru pārvadājumu uzņēmums A/S "Pasažieru vilciens" (zīmols "Vivi") paziņoja, ka sākot ar 2024. gada 28. martu, dīzeļvilcieni atkal pieturēs Jaungulbenē.

## Pasažieru pārvadājumi

## Atsauces

## Ārējās saites

* Jaungulbenes pieturas fotogrāfijas
Lobotomija

thumb|Dr. Valters Frīmans
**Lobotomija** (cēlies no grieķu valodas *lobos* — "daiva", *tome* — "griezt") ir ķirurģiska vienas vai vairāku nervu šķiedru atdalīšana no smadzeņu pieres daivas kā smagu garīgu traucējumu ārstēšanas metode; var būt arī ķirurģiska kāda orgāna daivas izņemšana vai atdalīšana. Savu popularitāti lobotomija ieguva psihoķirurģijas ēras uzplaukuma laikā 20. gs. 40. un 50. gados.

## Vēsture
Pirmie psihoķirurģijas mēģinājumi tika veikti jau 1888. gadā, kad šveiciešu psihiatrs Gotlībs Burkharts pirmoreiz mēģināja ārstēt garīgas saslimšanas, tiešā veidā ietekmējot smadzenes. 1888. un 1889. gadā dažāda veida smadzeņu operācijas tika veiktas 6 pacientiem, taču ārstu sabiedrības attieksme bija ļoti noraidoša. G. Burkharta pētījums tika turpmāko gadu laikā apskatīts dažu citu pētnieku darbos, taču būtiskais pavērsiena punkts notika 1935. gadā. Portugāļu neirologs Egašs Monišs izstrādāja jaunu tehniku smadzeņu operācijai, ko nodevēja par prefrontālo leikotomiju. Operācijas E. Moniša vadībā veica neiroķirurgs Pedru Almeida Lima. Lai gan sākotnēji atkal E. Monišs saskārās ar kolēģu pretdarbību, metode drīz vien kļuva arvien populārāka. 1949. gadā Egašs Monišs kopā ar Valteru Hesu saņēma dalītu Nobela prēmiju fizioloģijā vai medicīnā. Prēmija Egašam Monišam tika piešķirta par “viņa leikotomijas terapeitiskā efekta pētījumiem dažādu psihožu ārstēšanā”.

Psihoķirurģijas ērā lielākais lobotomijas aizstāvis bija amerikāņu ārsts Valters Frīmans. Viņš izgudroja transorbitālās lobotomijas tehniku, ar ķirurģisku instrumentu, pēc formas līdzīgu ledus cirtnim, caur acs spraugu un orbītu izņemot daļu no pieres daivas. Savas darbības laikā no 1935.-1967. gadam veica lobotomiju aptuveni 3400 pacientiem.

## Lobotomijas noriets

Lobotomijas ēras noriets sākās ap 20. gs. 50. gadiem, kad tika atklāts torazīns kā efektīvs antipsihotisks preparāts un uzlabota elektrokonvulsīvās terapijas (zināmas arī kā elektrošoka terapijas) drošība. Pēdējā lobotomijas operācija ASV tika veikta 1967. gadā, to veica neirologs Valters Frīmans. PSRS lobotomiju aizliedza 1950. gadā, jo trūka zinātniska pamatojuma procedūras efektivitātei un nebija izstrādāti pēcoperācijas uzraudzības principi. Mūsdienās Pasaules Veselības organizācija uzskata, ka piespiedu ārstēšana un psihoķirurģija nekad nav bijusi nepieciešama.

## Lobotomijas pielietojums

Lobotomijas operācijas tika veiktas pacientiem ar dažādām psihozēm. Bieži vien tā bez zinātniska pamatojuma tika izmantota situācijās, lai nomierinātu depresīvus, epileptiskus pacientus. 20. gs. 60. un 70. gados ASV vairāki neirologi aicināja veikt psihoķirurģiskas operācijas, to skaitā, lobotomiju, afroamerikāņu iedzīvotājiem, lai ierobežotu dumpjus un sacelšanas, kas izplatījās ASV teritorijā. Pacienti bieži vien kļuva apātiski, zaudēja interesi par ikdienas notikumiem, personīgo higiēnu.

## Atsauces
Baltavas viduslaiku pils

**Baltavas viduslaiku pils** () bija Rīgas arhibīskapijas pils 14.-16. gadsimtā Ogres upes kreisajā krastā, augšpus Ogresmuižas, tagadējā Madonas novada teritorijā. Līdz mūsdienām saglabājušās vienīgi pils pamatu atliekas Ogres ielejas dabas parkā.   

## Vēsture
Pirms Livonijas krusta kariem Ogres upes kreisais krasts tās vidustecē piederēja Kokneses valstij. 1207. gadā ķēniņš Viesceķis kļuva par Rīgas bīskapa vasali, pretī saņemot pusi no savām iepriekšējam zemēm ap Kokneses pili, bet pārējā daļa tika bīskapam Albertam.
1302. gadā Rīgas arhibīskaps Izarnus Takons šo novadu izlēņoja savam vasalim Švarchofam (*Schwartzhof*). 

Pirmoreiz pils pieminēta 1375. gada notikumu aprakstā Vartbergas Hermaņa Livonijas hronikā, kad Rīgas arhibīskapijā iebruka Lietuvas karaspēks Ķēstuta vadībā, kas izpostīja Krustpils, Lokstenes pils, Bērzaunes pils, Ērgļu pils, Piebalgas pils, Cesvaines pils novadus līdz Baltavai (*Baitow*) un aizveda sev līdzi gūstekņus.  1384. gadā arhibīskaps Johans IV fon Zintens un viņa vasalis Klāss no Švarcenhofas (*Clas von Schwartzenhoff*) apmainījās ar zemēm pie savas Baltavas pils (*unses slottes to Baltow*). Iespējams, ka Livonijas kara laikā 1577. gadā Baltavas pils padevās Livonijas karalim Magnusam, tādēļ Maskavijas karaspēks to atriebjoties nopostīja, jo 1582. gada Jamas Zapoļskas miera līgumā Baltavas pils nav pieminēta. 

Pēc līguma noslēgšanas Baltavas novadu iekļāva Polijai-Lietuvai piederošās Pārdaugavas hercogistes Cēsu vaivadijā. 1600. gadā pieminēts Baltavas pagasts, kas piederējis Kokneses pilsnovadam (stārastijai). Zviedru Vidzemes laikā 1637. gadā karaliene Kristīne Baltavas novadu ar muižām dāvināja kapteinim Ābramam Hiršam.
Vidzemes guberņas laikā Baltavas apkārtne tika iekļauta Liepmuižas—Vestienas draudzes novadā (*Linden-Festen*).

## Pils apraksts
Baltavas pils atradās Ogres upes stāvkrastā, kas šajā vietā sasniedz 20 metru augstumu. Galvenās pils platība bijusi 58х40 metrus liela, divi aizsarggrāvji un 53 metrus garš un 2,5 metrus biezs laukakmeņu aizsargmūris to atdalīja no 80х60 metrus plašās priekšpils. Pie aizsargmūra atradās 20х7 metrus plaša dzīvojama ēka ar daudzām istabām, zem kurām atradās pagrabi. 

Pils bijusi neliela maznozīmīga saimniecības pils, kura savu saimniecisko un administratīvo nozīmi zaudējusi jau 16. gs. Pilskalns atrodas Sausnējas pagastā pie Upmalu mājām. Viss, kas ir saglabājies no pils, ir ar zāli un krūmiem apaudzis valnis, kurā vietām var manīt atsevišķus laukakmeņus.

## Atsauces

## Ārējās saites
* Armin Tuulse. Die Burgen in Estland und Lettland . Dorpater Estnischer Verlag, 1942 - 254 lpp.
Babītes polderis

**Babītes polderis** ir 822 ha liels polderis Mārupes novada Babītes pagastā. Izvietojies pagasta ziemeļdaļā Babītes ezera ziemeļaustrumu krastā. Izbūvēts laika posmā no 1939. gada, kad uzbērts no ezera norobežojošais dambis, līdz 1959. gadam, kad uzbūvēta sūkņu stacija un pabeigts detālās nosusināšanas tīkls. Polderī pārsvarā kūdrainas un smilšainas augsnes, darbojas laistīšanas sistēma. Ziemeļaustrumu daļā to šķērso autoceļš A10 un dzelzceļa līnija Torņakalns—Tukums II. Daļa poldera pie Piņķiem apbūvēta, ierīkots golfa laukums.

## Atsauces
Estevans Kanals

**Estevans Kanals** (; , Čiklajo — , Varēze) bija Peru un Itālijas starptautiskais lielmeistars šahā (1977).

## Biogrāfija
Piedzimis Peru, taču 1920. gadu sākumā pārcēlies uz dzīvi Itālijā, kur arī nodzīvojis visu savu mūžu. Aktīvi piedalījies vietējos šaha turnīros. Bijis otrais Triestē (1923), dalījis otro vietu Merāno (1926). 1929. gadā piedalījies divos spēcīgos turnīros Budapeštā un Karlsbādē, kur ieņēmis vietas tabulas vidusdaļā, lai gan atsevišķās partijās spējis uzvarēt Rūdolfu Špīlmani, Hermani Marisonu un Veru Menčiku. 1933. gadā uzvarējis Ungārijas atklātajā šaha čempionātā. Peru izlases sastāvā piedalījies savā vienīgajā Pasaules šaha olimpiādē 1950. gadā, kur bijis komandas līderis.

FIDE Kanalam 1950. gadā kā vienam no pirmajiem piešķīra starptautiskā meistara (IM) nosaukumu, bet 1977. gadā - starptautiskā lielmeistara (GM) goda nosaukumu par iepriekšējo gadu sasniegumiem.

Atstājis nozīmīgu ieguldījumu šaha atklātņu teorijā. Kanala vārdā ir nosaukti varianti sicīliešu aizsardzībā (1. e4 c5 2. Zf3 d6 3. Lb5+) un itāļu atklātnē (1. e4 e5 2. Zf3 Zc6 3. Lc4 Lc5 4. d3 Zf6 5. Zc3 d6 6. Lg5).

## Atsauces

## Ārējās saites
Alapina variants

**Alapina variants**  ir šaha atklātne, kas sākas ar gājieniem: **1. e2-e4 c7-c5 2. c2-c3 **.

Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodu B33.

## Vēsture
Pirmoreiz gājiens 2. c3 ticis spēlēts partijā H. Poperts — H. Stauntons (Londona, 1841), bet laikabiedru vidū lielu atsaucību neguva. Tikai pēc 1898. gada turnīra Vīnē, kurā Semjons Alapins, pēc 1. e4 c5 lietojot gājienu 2. c3, nospēlēja vairākas interesantas partijas, variants iekļuva arī pasaules spēcīgāko šahistu "redzes laukā" un to sāka saistīt ar Alapina vārdu.. Gājienam veltītas analīzes publicēja Ā. Nimcovičs, S. Tartakovers. 1942. gadā Prāgas turnīrā to divreiz partijās pret Podgorniju un Foltisu spēlējis toreizējais pasaules čempions Aleksandrs Aļehins.

## Galvenie varianti
* **2. ... d7-d5** — visbiežākais turpinājums.
* **2. ... Zg8-f6** 
* **2. ... e7-e6** 
* **2. ... d7-d6**
* **2. ... g7-g6** 
* **2. ... e7-e5**

## Literatūra
*  
*  
*  

## Atsauces

## Ārējās saites
* Partijas, kurās spēlēts Alapina variants ar 2. ... Zf6.
* Partijas, kurās spēlēts Alapina variants ar 2. ... d5.
Pūķa variants

**Pūķa variants**  ir šaha atklātne, kas sākas ar gājieniem: **1. e2-e4 c7-c5 2. Zg1-f3 d7-d6 3. d2-d4 c5xd4 4. Zf3xd4 Zg8-f6 5. Zb1-c3 g7-g6**.

Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodiem B70 līdz B79.

## Vēsture

 
## Stratēģiskā ideja

## Galvenie varianti

## Literatūra
*  Э. Гуфельд, О. Стецко Сицилианская защита. Вариант Дракона. АСТ, Астрель, Москва, 2003г. 

## Atsauces

## Ārējās saites
* Partijas, kurās spēlēts drakona variants ar 6. Le3.
Stīgs Lāšons

**Kārls Stīgs Ērlands Lāšons** (, ; dzimis , miris ) bija zviedru žurnālists un rakstnieks.

Pazīstams ar *Millennium* romānu sēriju, kas tika publicēta pēc viņa nāves. Pētījis labējo ekstrēmismu. Lāšons ir pirmais rakstnieks, kuram pārdots vairāk par vienu miljonu e-grāmatu  *[[Amazon|Amazon.com]]*.

Pirmā *Millennium* sērijas daļa "Meitene ar pūķa tetovējumu" Zviedrijā tika publicēta 2005. gadā, nākamajā gadā publicēta otrā daļa — "Meitene, kas spēlējās ar uguni" —, 2007. gadā — "Meitene, kas izpostīja sirseņu pūzni". Sērija kļuva populāra, saņemti vairāki apbalvojumi. Līdz 2015. gada martam tika pārdoti 80 miljoni sērijas grāmatu kopiju visā pasaulē.

2009. gadā tika ekranizēta visa sērija zviedru valodā, 2011. gadā ekranizēta pirmā daļa angļu valodā.

## Atsauces

## Ārējās saites
Monako administratīvais iedalījums

[250px|thumbnail|[Monako novietojums]]
**[[Monako]] administratīvo iedalījumu** veido **11 apkaimes**. Jaunākā apkaime ir Leportjēra, tā izveidota tikai 2015. gadā. Monako tradicionāli tiek iedalīta 4 daļās — Montekarlo, Monako, Lakondamina un Fonvjeija.

## Administratīvo līmeņu shēma

## Pirmā līmeņa administratīvais iedalījums
### Komūna

## Otrā līmeņa administratīvais iedalījums
### Apkaimes

## Atsauces
Morra gambīts

**Morra gambīts**  ir šaha atklātne, kas sākas ar gājieniem: **1. e2-e4 c7-c5 2. d2-d4 c5xd4 3. c2-c3**.

Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodu B21.

## Vēsture
Pirmo reiz 1846. gadā Parīzē šo gambītu spēlējis Lionels Kīzerickis. Bet nosaukts tas ir franču korespondencšahista Pjēra Morra vārdā, kas 1945. gadā Nīcā publicējis gambīta sīku analīzi. Augstākā līmeņa turnīros gambīts ienācis pateicoties Savelija Tartakovera, Paula Keresa, Benta Larsena un Milana Matuloviča pūlēm.
 
## Stratēģiskā ideja
Par bandinieku baltie iegūst noturīgu iniciatīvu, un no melnajiem tiek prasīta precīza aizsardzība un pastāvīga uzmanība.

## Galvenie varianti
* 3. ...d7-d5; 3. ...d4-d3; 3. ...Zg8-f6 — atraidītais Morra gambīts;
* 3. ...dexc3 4. Zb1xс3 — pieņemtais Morra gambīts.

## Literatūra
*  

## Atsauces

## Ārējās saites
* Partijas, kas spēlētas ar Morra gambītu. 
* The Smith–Morra gambit
Kauņas autobusu rūpnīca

**Kauņas autobusu rūpnīca** (**KAG**, ) bija rūpnīca Kauņā, Lietuvā, kurā no 1956. līdz 1979. gadam tika izgatavoti vairāk kā 12 000 autobusi, vairums no tiem bāzēti uz GAZ-51 smagās mašīnas. Rūpnīca tika izveidota vecā Ford darbnīcā, kas pēc Lietuvas okupācijas tika nacionalizēta.

## Ražotie modeļi
* KAG-1 (19 pasažieri)
* KAG-3 (23 pasažieri)
* KAG-4 (24 pasažieri, 2 eksemplāri)
* KAG-31 (KAG-3 bāzēts kravas furgons)
* KAG-32 (KAG-3 bāzēta maizes mašīna)
* KAG-33 (KAG-3 bāzēta tehniskās palīdzības mašīna)
* KAG-34 (KAG-3 bāzēts sapieru tehnikas transports)
* KAG-41 (KAG-4 bāzēts kravas furgons, 2 eksemplāri)
* KAG-317 (KAG-3 bāzēta sadzīves pakalpojumu mašīna)

## Ārējās saites

*1959. gada dokumentālā filma par 1000. KAG autobusu
The Baltic Times

***The Baltic Times*** ir Latvijā izdots ikmēneša laikraksts, kas  apraksta jaunākos politiskos, ekonomiskos, uzņēmējdarbības un kultūras notikumus Igaunijā, Latvijā un Lietuvā.

Laikraksts izveidots 1996. gadā, apvienojot izdevumus *Baltic Independent* un *Baltic Observer*. Abi šie laikraksti uzsāka darbību 1992. gadā un pirms apvienošanās bija jau sasnieguši plašu lasītāju loku un popularitāti Baltijā.

*The Baltic Times* galvenā redakcija atrodas Rīgā. Laikrakstam ir pārstāvniecība Viļņā.Tas ir vienīgais angliski izdotais drukātais laikraksts, kas aptver visas trīs Baltijas valstis.

No 1996. līdz 2012. gadam *The Baltic Times* tika izdots reizi nedēļā, pēc tam līdz 2013. gada septembrim divreiz mēnesī.

## Auditorija

Mērķauditorija ir Baltijas jūras reģions. Laikraksts The Baltic Times arī tūristu vidū ir uzskatāms par primāro informācijas avotu par notikumiem, jaunumiem šajā reģionā. Vienu *The Baltic Times* laikraksta eksemplāru lasa 4–6 cilvēki.

Laikraksta *The Baltic Times* kopējā lasītaju auditorija – 40 000 cilvēku nedēļā.

Mājaslapas apmeklētāju skaita procentuālais sadalījums 2016. gada jūnijā:

**Sadaļas**
* Ziņas
* Estonia; Latvia; Lithuania
* Q & A (Questions and Answers)
* Business section (2 lpp.)
* Special report
* Culture
* Art & Event guide 
* Commentary
* Outlook

## Ārējās saites
* The Baltic Times
Lielo pērtiķu projekts

**Lielo pērtiķu projekts** (, GAP) ir starptautisks projekts, kura mērķis ir aizstāvēt lielo primātu — gorillu, šimpanžu, orangutanu un bonobo — tiesības. Šie primāti ir cilvēkiem radniecīgākās sugas dzīvnieku pasaulē. Organizācijā apvienojušies primatologi, antropologi, ētikas speciālisti un visi tie, kas aizstāv Apvienoto Nāciju Organizācijas Pasaules deklarāciju par lielo pērtiķu pamattiesībām un aizsardzību.

Starp lielajiem pērtiķiem un cilvēkiem var pastāvēt tikai 1,2% atšķirība to genomos. Ir pierādīts, ka arī cilvēku un primātu asins sastāvs ir tik līdzīgs, ka, iespējams, nākotnē būs iespējams veikt asins pārliešanu starp šīm sugām.

Primatologi un antropologi norāda uz emocionālās uzvedības līdzību starp cilvēkiem un šiem primātiem — tie veido ilglaicīgas attiecības, ne tikai ģimenes, bet arī draudzības saites, tiem ir izteikts un garš sēru periods, tiem ir taisnīguma un atbildības sajūta. To intelekts ir spējīgs risināt uzdevumus un apgūt zīmju valodu — veidot loģiskus un sakarīgus teikumus. Šis spējas ir nedaudz lielākas kā 2 gadus vecam cilvēka bērnam.

## Lielo pērtiķu Pasaules deklarācija

***1.Tiesības uz dzīvību.***
Visu lielo primātu dzīvības ir jāaizsargā. Šīs sugas pārstāvjus nedrīkst nogalināt. Kā izņēmumus var uzskatīt ļoti specifiskas situācijas kā, piemēram, pašaizsardzību.

***2.Individuālās brīvības aizsardzība.***
Lielos primātus nedrīkst patvaļīgi šķirt no to brīvības, tiem ir jādzīvo savā dabiskajā vidē.
Lielajiem primātiem, kas dzīvo nebrīvē, ir tiesības dzīvot cienīgu dzīvi — plašās telpās, veidot kontaktus ar savas sugas pārstāvjiem, veidot ģimenes un netikt izmantotiem komerciāla labuma iegūšanai.

***3.Spīdzināšanas aizliegšana.***
Tīša sāpju nodarīšana lielajiem primātiem — gan fiziska, gan psiholoģiska — bez iemesla, tiek uzskatīta par spīdzināšanu. Šis ir pārkāpums, no kura lielie primāti ir jāsargā.

## Kritika
Organizācijai un kustības aizstāvjiem bieži tiek pārmestas pretrunas šajā programmā. Bieži tiek kritizēta šis organizācijas nostāja par uzstādījumu, ka kāda cita suga, ārpus cilvēku sugas, ir pelnījusi jebkādas tiesības. Tiek kritizēts arī fakts, ka organizācija neatbalsta tiesību piešķiršanu citu sugu dzīvniekiem.

## Lielo pērtiķu Kinšasas deklarācija
2005. gada 9. septembrī Kongo Demokrātiskās Republikas galvaspilsētā Kinšasā tika parakstīta Apvienoto Nāciju Organizācijas Pasaules lielo pērtiķu deklarācija. Šī deklarācija tika izveidota, lai nodrošinātu lielo pērtiķu eksistenci ilglaicīgā laika periodā, informēt un iesaistīt sabiedrību šo sugu saglabāšanā to dabiskajā vidē.

## Atsauces

## Ārējās saites
*
Sanmarīno administratīvais iedalījums

[250px|thumbnail|[Sanmarīno novietojums]]
**[[Sanmarīno]] administratīvo iedalījumu** veido **9 pilis** ().

## Administratīvo līmeņu shēma

## Pirmā līmeņa administratīvais iedalījums

### Pilis

## Atsauces
Orgānu transplantācija

**Orgānu transplantācija** ir ķirurģiska operācija, kuras laikā dzīvas vai mirušas personas (donora) audi vai orgāni tiek pārstādīti citas personas (recipienta) organismā. Orgāni, kas var tikt pārstādīti, ir plaušu, sirds, aknu, nieru, aizkuņģa dziedzera un zarnu transplanti. Audi tiek ņemti no radzenes, ādas, kauliem, asinsvadiem, skrimšļiem un saitēm.

## Orgānu donori
Organismu, no kura ņemts orgāns vai audi transplantācijai, sauc par donoru, bet to, kam pārstāda — par recipientu. Orgānu donori var būt no dzīvas vai mirušas personas. Transplantācija no dzīviem donoriem var būt iespējama tikai tad, ja persona joprojām var dzīvot bez šī auda vai orgāna un ir gatava to ziedot. Dzīvie donori var ziedot reģeneratīvos audus, kuri pēc noņemšanas atjaunojas (piemēram, audi kaulu smadzenēs vai asinsvados) un orgānus, kuri neatjaunojas, bet cilvēks var dzīvot arī bez tiem (piemēram, daļa aknas vai nieres). Lielākā daļa donoru ir radinieki vai personas, kurām nav radniecīgu saišu, bet ir saistība ar recipientu (piemēram, laulības partneris vai draugs). Mirušie donori var būt miruši no galvas smadzeņu traumas vai nāves, kas nav saistīta ar galvas smadzenēm. Ir nepieciešams veikt imunoloģisko saderību starp donoru un recipientu. Pēc transplantācijas pacients uzsāk ilgu atveseļošanās ceļu. Atgrūšana ir process, kura laikā pacienta imūnā sistēma cīnās ar jauno orgānu. Saņēmēja imūnā sistēma uzbrūk orgānam vai audiem. Imūnās sistēmas mērķis ir atšķirt transplantantu un mēģināt to iznīcināt. Lai traucētu imūnās sistēmas aktivitāti, pacientiem ir jālieto spēcīgas imūnsupresīvas zāles, lai antivielu līmenis būtu pietiekoši zems.

## Transplantācijas veidi
Autotransplantācija — orgānu vai audu pārstādīšana vienā un tai pašā organismā.

Hоmotransplantācija — orgānu vai audu pārstādīšana no viena tās pašas sugas organisma otram.

Ksenotransplantācija — vienas sugas organisma orgānu vai audu pārstādīšana citas sugas organismam.

Alotransplantācija — mākslīga orgāna vai sintētisko materiālu pārstādīšana.

## Ētikas jautājumi
Ētikas problēmas pasaulē mainās. Kas bija neticams pirms 100 gadiem, mūsdienās ir kļuvis par realitāti. Ziedoto orgānu skaits pēdējos gados paliek diezgan nemainīgs, bet cilvēku skaits, kam ir nepieciešami orgāni, pieaug. Apskatot ētikas jautājumus, tiek runāts par taisnīgumu, kur orgāni tiek piešķirti saskaņā ar vienlīdzīgiem kritērijiem starp pacientiem, pamatojoties uz objektīviem faktoriem, kuru mērķis ir ierobežot aizspriedumus par rases, dzimuma, ienākumu līmeni un ģeogrāfisko stāvokli. Tas nosaka, ka nav viena pareizā veida, kā sadalīt orgānus. Orgāni vai audi tiek piešķirti saskaņā ar vienlīdzīgu sadali starp pacientiem, pamatojoties uz objektīviem faktoriem, kuru mērķis ir ierobežot aizspriedumus un netaisnīgu sadali. Otrs veids ir iegūt maksimālu labumu, kura mērķis ir palielināt veiksmīgu transplantāciju skaitu. Tas sevī ietver medicīnas nepieciešamību un iespējamos panākumus transplantācijas jomā, transplantējot orgānus personām, kas, visticamāk, nodzīvotu visilgāk.

## Atsauces
Ševeningenas variants

**Ševeningenas variants**  ir šaha atklātne, kas sākas ar gājieniem: **1. e2-e4 c7-c5 2. Zg1-f3 d7-d6** (e7-e6) **3. d2-d4 c5xd4 4. Zf3xd4 Zg8-f6 5. Zb1-c3 e7-e6** (d7-d6) '''.

Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodiem no B80 līdz B89.

## Vēsture

 
## Stratēģiskā ideja

## Galvenie varianti

## Literatūra
 

## Atsauces

## Ārējās saites
*
Jānis Dakteris

**Jānis Dakteris** (dzimis  Tukumā) ir bijušais Latvijas šosejas riteņbraucējs. Pārstāvējis Luksemburgas komandu *Differdange — Losch*.

Kopš 12 gadu vecuma nodarbojies ar riteņbraukšanu, trenējies Tukuma veloklubā "Sprints AVK/TSS", treneris — tēva brālis Jānis Dakteris.

## Atsauces

## Ārējās saites
*
Sicīliešu gambīts

**Sicīliešu gambīts** ir šaha atklātne, kas sākas ar gājieniem: **1. e2-e4 c7-c5 2. b2-b4**.

Tas ir viens no sicīliešu aizsardzības variantiem, kas ieguvis atklātnes statusu, un to klasificē pie pusatklātām atklātnēm ar Šaha atklātņu enciklopēdijas kodu B20.

## Vēsture
Šis gambīts pirmoreiz pieminēts itāļu rokrakstā 1623. gadā. 

No pasaules elites šahistiem šo atklātni spēlējuši Hosē Rauls Kapablanka, Aleksandrs Aļehins, Frenks Māršals, Pauls Keress, Dāvids Bronšteins un citi.
 
## Stratēģiskā ideja
Gambīta ideja — aizvilināt no centra bandinieku c5. 

## Galvenie varianti

Tā kā **2. b2-b4** melnajiem ir spēcīga atbilde, piemēram:
* **2. . . . c5xb4 3. a2—a3 d7-d5 4. e4xd5 Dd8xd5 5. Zg1—f3 e7—e5 6. a3xb4 Lf8xb4**,
tad daudzi šahisti lieto šo gambīta ideju citā gājienu kārtībā:
* **1. e2—e4 c7—c5 2. Zg1—f3 d7—d6 3. b2—b4** (uzlabotais variants)
Tā variantu spēlēja Pauls Keress, Dāvids Bronšteins, Aleksandrs Aļehins, Rūdolfs Špīlmans.
Pēc
* **3. . . . c5:b4 4. d2—d4 Zg8—f6 5. Lf1—d3 e7—e6 6. Zb1—d2 Lf8—e7 7. 0 — 0 Zb8—c6**
variants tiek vērtēts kā drošs melnajiem, kurā baltie saglabā uzbrukuma iespējas.

## Atsauces

## Ārējās saites
* Sicīliešu gambīta lapa vietnē '''365Chess.com'''
* Sicīliešu gambīta lapa vietnē '''Chess Tempo'''
Badnovas purvs

**Badnovas purvs** vai **Vecumu purvs** ir pārejas—augstā tipa purvs Balvu novada Vecumu pagastā. Izvietojies pagasta vidusdaļā starp Vecumiem un Badnovu. Kopējā platība 106 ha. 1977. gadā purvā 100 ha platībā izveidots dzērvenāju liegums, kopš 2004. gada iekļauts Vecumu mežu dabas parkā.  Nozīmīga austrumu tipa augstā purva ar ārkausa kasandru aizsardzības teritorija. Purvu ietver purvaini priežu un jauktie meži. Fragmentāri sastopami apšu meži. Dzērvenāji aizņem 70—80 % purva teritorijas, galvenokārt lielā dzērvene. Natura 2000 teritorija.

## Atsauces